Bendrasis vidaus produktas
Bendrasis vidaus produktas (BVP) (angl. gross domestic product – GDP) – vienas iš pagrindinių rodiklių, rodančių šalies ekonomikos išsivystymo lygį. Bendrasis vidaus produktas yra apibrėžiamas kaip galutinė prekių ir paslaugų sukurtų šalyje rinkos vertė per tam tikrą laiko tarpą. BVP gali būti apskaičiuojamas trimis metodais per tam tikrą laikotarpį sumuojant: sukurtą pridėtinę vertę (gamybos metodas); patirtas išlaidas (išlaidų metodas); gautas pajamas (pajamų metodas). Dažniausiai naudojamas būdas matuoti ir suprasti BVP yra išlaidų metodas: BVP = vartojimas + investicijos + valstybės išlaidos + (eksportas – importas)